
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Ljudevita Šestića 4


U  I M E  R E P U B L I K E  H R V A T S K E
R J E Š E N J E


Trgovački sud u Zagrebu, Stalna služba, po sucu Goranki Boljkovac, kao stečajnom sucu, u povodu zahtjeva FINANCIJSKE AGENCIJE, Zagreb, Ulica grada Vukovara 70, za provedbu skraćenog stečajnog postupka nad dužnikom KIKA PROMET d.o.o., Zagreb, Savska cesta 141, OIB 57039481120, dana 27. travnja 2016. godine 

r i j e š i o    j e

Obustavlja se skraćeni stečajni postupak nad dužnikom KIKA PROMET d.o.o., Zagreb, Savska cesta 141, OIB 57039481120.


Obrazloženje


Financijska agencija podnijela je sudu dana 3. prosinca 2015. godine, a temeljem odredbe članka 429. stavka 1. Stečajnog zakona (Narodne novine broj 71/15, dalje u tekstu: SZ-a) zahtjev za provedbu skraćenog stečajnog postupka nad dužnikom KIKA PROMET d.o.o., Zagreb, Savska cesta 141, OIB 57039481120. 

Postupajući po prijedlogu Financijske agencije sud je javno objavio oglas od 26. siječnja 2016. godine na e-oglasnoj ploči suda dana 27. siječnja 2016. godine, kojim je osoba ovlaštena za zastupanje dužnika po zakonu pozvana da podnese sudu javnobilježnički ovjerovljen popis imovine i obveza, a ujedno su pozvani vjerovnici dužnika da u određenom roku od 45 dana predlože otvaranje stečajnog postupka. 

Vjerovnik Republika Hrvatska, Ministarstvo financija, Porezna uprava, Područni ured Zagreb podnijela je dana 23. veljače 2016. godine prijedlog za otvaranje stečajnog postupka nad dužnikom, navodeći da prema dužniku ima tražbinu u iznosu od 27.185,74 kn, a da kod dužnika postoji stečajni razlog nesposobnosti za plaćanje, budući da je prema podacima Financijske agencije na dan 15. veljače 2016. godine račun dužnika u blokadi 724 dana.

Podneskom od 7. travnja 2016. godine dužnik je izvijestio sud da je uspješno podmirio sva dugovanja, pa da iz priložene potvrde FINA na dan 6. travnja 2016. godine na računu dužnika nema nepodmirenih obveza.  

Uvidom u Potvrdu FINA-e od 6. travnja 2016. godine na listu 31 spisa, sud je neprijeporno utvrdio da na računu dužnika nema nepodmirenih osnova za plaćanje evidentiranih u Očevidniku redoslijedu osnova za plaćanje, dakle nedvojbeno je da žiro račun dužnika više nije u blokadi.

Dakle, dužnik je postao sposoban za plaćanje, slijedom čega nije ostvarena presumpcija iz čl. 431. st. 1. SZ-a o tome da se smatra da je dužnik nesposoban za plaćanje, slijedom čega je valjalo donijeti rješenje o obustavi skraćenog stečajnog postupka. 

U Karlovcu, 27. travnja 2016. godine
                                   
                                                                                                                 Sudac: 
                                                                                                                Goranka Boljkovac, v.r.

		Za točnost otpravka-
	 ovlašteni službenik:
	 Renata Klokočki

